ชื่นชมโครงการแรงงานพันธุ์ดี ตามวิถีเศรษฐกิจพอพียง ช่วยลูกจ้าง นายจ้าง สามารถพึ่งตนเองได้
พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี  เยี่ยมชมบูธนิทรรศการผลงานโครงการแรงงานพันธุ์ดี ตามวิถีเศรษฐกิจพอพียง ที่บริเวณโถงกลาง ตึกสันติไมตรี ทำเนียบรัฐบาล ก่อนการประชุมคณะรัฐมนตรี โดยกระทรวงแรงงานนำเสนอผลงานของสถานประกอบกิจการที่เข้าร่วมโครงการแรงงานพันธุ์ดีฯ จนประสบความสำเร็จจำนวน 2 แห่ง ได้แก่ บริษัท น้ำตาลสระบุรี จำกัด และบริษัท ไทยแสตนเลย์ การไฟฟ้า จำกัด (มหาชน) จากที่กระทรวงแรงงาน มุ่งส่งเสริมให้นายจ้าง ลูกจ้างได้น้อมนำหลักปรัชญาของเศรษฐกิจพอเพียงไปใช้เป็นแนวทางในการดำเนินชีวิต ให้สามารถพึ่งพาตนเองได้ โดยการส่งเสริมให้สถานประกอบกิจการใช้ทรัพยากรที่มีอยู่ ได้แก่ ที่ดิน หรือพื้นที่ว่างเปล่าบริเวณสถานประกอบกิจการเพื่อเพาะปลูกพืชผักสวนครัว พืชผลทางการเกษตรหรือเลี้ยงสัตว์ และนำผลผลิตมาใช้สำหรับบริโภคเพื่อช่วยลดภาระค่าใช้จ่ายในการครองชีพ อันเป็นจุดเริ่มต้นของเศรษฐกิจพอเพียงพลเอก ประวิตร ชื่นชมสถานประกอบการ ที่เล็งเห็นความสำคัญจนสามารถสร้างประโยชน์ร่วมกัน ดูแลคุณภาพชีวิตของลูกจ้างให้มีความสุขในการทำงาน มีความมั่นคง มีภูมิคุ้มกันที่ดีสามารถพึ่งพาตนเองได้อย่างเป็นรูปธรรมและยั่งยืนขณะที่ นายสุชาติ ชมกลิ่น รัฐมนตรีว่าการกระทรวงแรงงาน รายงานผลการดำเนินงาน ในปี 2564 ซึ่งเป็นปีแรกที่ดำเนินโครงการแรงงานพันธุ์ดี ตามวิถีเศรษฐกิจพอพียง มีสถานประกอบกิจการเข้าร่วม จำนวน 99 แห่ง จึงได้มีการคัดเลือกสถานประกอบกิจการ  9 แห่ง ให้เป็นต้นแบบ ส่วนในปี 2565 มีสถานประกอบกิจการเข้าร่วมโครงการเพิ่มเติม  จำนวน 303 แห่ง ปัจจุบันมีสถานประกอบกิจการเข้าร่วมโครงการแล้วทั้งสิ้น  จำนวน 402 แห่ง สำหรับแนวทางการดำเนินงานในปี 2566 ตั้งเป้าหมายส่งเสริมสถานประกอบกิจการทั่วประเทศให้เข้าร่วมเพิ่มอีก 300 แห่ง